Document ID: 31994R2533

ΚΑΝΟΝΙΣΜΟΣ (ΕΚ) αριθ. 2533/94 ΤΗΣ ΕΠΙΤΡΟΠΗΣ της 18ης Οκτωβρίου 1994 για την παύση της αλιείας του μαύρου μπακαλιάρου από σκάφη που αλιεύουν υπό σημαία της Γαλλίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3,
Εκτιμώντας:
ότι ο κανονισμός (ΕΚ) αριθ. 3676/93 του Συμβουλίου της 21ης Δεκεμβρίου 1993 περί καθορισμού, για ορισμένα αποθέματα ιχθύων και ομάδες αποθεμάτων ιχθύων, των συνολικών επιτρεπόμενων αλιευμάτων (TAC) για το 1994 καθώς και ορισμένων όρων υπό τους οποίους είναι δυνατόν να αλιεύονται (2), προβλέπει ποσοστώσεις για το μαύρο μπακαλιάρο για το 1994-
ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους, θεωρείται ότι έχουν εξαντλήσει την ποσόστωση που έχει διατεθεί-
ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα μαύρου μπακαλιάρου στα ύδατα των διαιρέσεων CIEM V b (ζώνη ΕΚ), VI, XII, XIV από σκάφη που αλιεύουν υπό σημαία της Γαλλίας ή είναι νηολογημένα στη Γαλλία έχουν συμπληρώσει την ποσόστωση που τους παραχωρήθηκε για το 1994- ότι τη Γαλλία απαγόρευσε την αλιεία αυτού του αποθέματος από τις 7 Οκτωβρίου 1994- ότι πρέπει, κατά συνέπεια, να ληφθεί υπόψη αυτή η ημερομηνία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα αλιεύματα μαύρου μπακαλιάρου στα ύδατα των διαιρέσεων CIEM V b (ζώνη ΕΚ), VI, XII, XIV που πραγματοποιούνται από σκάφη υπό σημαία της Γαλλίας ή είναι νηολογημένα στη Γαλλία θεωρείται ότι έχουν εξαντλήσει την ποσόστωση που παραχωρήθηκε στη Γαλλία για το 1994.
Απαγορεύεται η αλιεία του μαύρου μπακαλιάρου στα ύδατα των διαιρέσεων CIEM V b (ζώνη ΕΚ), VI, XII, XIV που πραγματοποιείται από σκάφη που αλιεύουν υπό σημαία της Γαλλίας ή είναι νηολογημένα στη Γαλλία, καθώς και η διατήρηση επί του σκάφους, ή η μεταφόρτωση και η εκφόστωση από αυτό το απόθεμα στο οποίο αλίευαν τα σκάφη μετά την ημερομηνία εφαρμογής του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 7 Οκτωβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Οκτωβρίου 1994.

Labels: 18
6